Aυτό που ξεκινάμε με τις ερωτήσεις του δημότη κάθε πρώτη Δευτέρα του μήνα, είναι μια πολύ ωραία έτσι διαδικασία, η οποία βοηθάει και στην εξωστρέφεια που θέλουμε να φέρουμε και εμείς ως Δημοτική Αρχή. Οπότε, μακάρι να είμαστε καλά να το συνεχίσουμε όλη μας τη θητεία, να είμαστε εδώ να το κάνουμε.

H εκκίνησή μας δείχνει ότι επαληθεύεται αυτό που λέγαμε, ότι δεν θέλαμε περίοδο χάριτος και αυτό όχι μόνο με τα μικρά και πράγματα που θα συζητήσουμε μετά και τρία θέματα του Δημοτικού Συμβουλίου δείχνουν ότι, εκτός από τα μικρά ξεκινάμε να λύνουμε και τα μεγάλα.

**Να ξεκινήσω με τα βασικά πράγματα τα οποία φέραμε εμείς και θεωρούμε ότι έρχονται να αλλάξουν τον τρόπο που διοικείται ο Δήμος.**

**Πρώτον**. **Ορίσαμε συγκεκριμένη στοχοθεσία σε κάθε Αντιδήμαρχο, σε κάθε Δημοτικό Σύμβουλο, στα Τοπικά μας Συμβούλια, κάτι το οποίο στο κλείσιμο, την προηγούμενη Τετάρτη που κλείσαμε το μήνα μας, είδαμε ότι δούλεψε πάρα πολύ καλά.**

Τι κάναμε; Βάλαμε στοχοθεσία, τι θέλουμε μέσα στο μήνα και αυτό ήρθαμε στο μήνα και είδαμε ότι, αρχίζει να δουλεύει.

Αυτό γιατί το κάναμε; Ακριβώς γιατί είναι αυτό το οποίο λέμε. Η καθημερινότητα καλώς ή κακώς θα προχωρήσει. Σίγουρα θα είμαστε, εκτιμάμε ότι θα είμαστε καλύτεροι στην καθημερινότητα. Το θέμα και το δύσκολο διακύβευμα Μέμο είναι, να κάνουμε το επόμενο βήμα, να κάνουμε την υπέρβαση, να καταφέρουμε τα μεγάλα. Για να μπορέσουμε λοιπόν να τα διαχειριστούμε αυτά, ο φάρος και ο οδηγός μας είναι αυτή η στοχοθεσία που έχει δουλέψει.

**Δεύτερο** κομμάτι το οποίο φέραμε στην συζήτηση του Σαρωνικού, είναι αυτό το επιτελικό meeting μία φορά την εβδομάδα σε ξεχωριστό Δημοτική Ενότητα.

Ξεκινήσαμε με Φώκαια, Ανάβυσσο, Σαρωνίδα, αύριο είμαστε στα Καλύβια. Αυτό έρχεται και βοηθάει πάρα πολύ, γιατί συζητάμε με τους τοπικούς τα προβλήματα της περιοχής. Βλέπουμε εκεί με τους Αντιδημάρχους, κάνουμε την κουβέντα μας σημείο – σημείο, τα λύνουμε εκείνη τη στιγμή και δίνουμε και ένα δίλεπτο στο βίντεο να λέμε τα νέα της εβδομάδας. Εδώ σου κλέψαμε τη δουλειά, αλλά είναι κάτι το οποίο, ξέρεις, εμείς αυτό το οποίο θέλουμε ο δημότης είναι να ξέρει τι κάνουμε. Να έχει συνεχή ενημέρωση, είναι κάτι το οποίο το έλεγες και εσύ στο παρελθόν ότι έλειπε, στο κομμάτι της καθαριότητας, στο κομμάτι της διοίκησης του Δήμου, είναι πολύ σημαντικό δημότης να ξέρει ότι, τι κάνει η Δημοτική Αρχή και με αυτά που βλέπει θέλουμε να μας κρίνει στο τέλος της ημέρας.

Νομίζω είναι αυτό το οποίο λέμε και εμείς και είπα και πριν γιατί βάζουμε τη στοχοθεσία. Αν με ρωτάς, ο πήχης που βάζω εγώ στον εαυτό μου και στη Δημοτική μου Ομάδα είναι ότι, αν γίνουμε απλά διαχειριστές της καθημερινότητας αποτύχαμε. Θέλουμε να γίνουμε καλύτεροι σε αυτό που κάνουμε και γι’ αυτό θα παλέψουμε.

**Μια μικρή ανασκόπηση.**

Είδες ότι άλλαξε η κατάσταση στην καθαριότητα. Έχουμε κάνει πολύ μεγάλο αγώνα σε αυτό. Όταν αναλάβαμε υπήρχαν σχεδόν 800 φορτηγά, έξω με κλαδέματα και διάφορα μπάζα και χωματερές μέσα πολύ γεμάτες. Η εικόνα σήμερα έχει αλλάξει ένα μήνα μετά και εδώ θέλω να ευχαριστήσω πολύ όλη την Δημοτική Ομάδα που δούλεψε για αυτή τη δουλειά, αλλά και το προσωπικό του Δήμου. Βγήκαμε απογεύματα, βγήκαμε Σαββατοκύριακα, βγήκαμε διπλές βάρδιες για να αλλάξει αυτή η εικόνα.

Και το δεύτερο το οποίο θέλω να πω είναι ότι, όπως έχεις δει κάθε μέρα κάνουμε και μια μικρή παρέμβαση σε ξεχωριστή γειτονιά. Μικρές, θα σου πω και ότι έχουμε σχεδιάσει για τις μεγάλες, τι έχουμε ξεκινήσει, γιατί αυτό δείχνει ότι η Δημοτική Αρχή είναι και για τα πάντα. Ο Δήμος πρέπει να αλλάξει εικόνα και μέσα στην εικόνα δεν είναι μόνο τα 5 έργα που θα κλείσουμε στο τέλος της πενταετίας. Είναι από τα λουλούδια, είναι από τους δρόμους, είναι από τις πλατείες, είναι όλη αυτή η διαδρομή που είναι μεγάλη, αλλά δεν την έχουμε ξεκινήσει πραγματικά με πολύ όρεξη.

Έχουμε 5 στόχους συγκεκριμένους. Ο κάθε Αντιδήμαρχος έχει 5 στόχους κάθε μήνα, όπου είναι ανάλογα με το χαρτοφυλάκιό του και με το τι θέλουμε εμείς να καταφέρουμε προοπτικά σε βάθος εξαμήνου και σε βάθος χρόνου.

Δηλαδή, ένας Αντιδήμαρχος που μπορεί να έχει τη δημιουργία τοπικού σχεδίου διαχείρισης καθαριότητας, σου λέω εγώ ένα κομμάτι δικό σου, στον πρώτο μήνα θα πρέπει να συλλέξει τα στοιχεία. Στο δεύτερο μήνα θα πρέπει να μας φέρει το σκελετό, στον τρίτο μήνα να μας φέρει ολοκληρωμένη την πρόταση.

Καθαριότητα. Στον πρώτο μήνα ας πούμε στους Αντιδημάρχους καθαριότητας ήτανε, πόσα σημεία έξω έχουμε; Χαρτογράφηση, πόσες άτυπες χωματερές. Πόσους κάδους. Τα δρομολόγια πότε περνάνε, πόσες ώρες περνάνε, πόσο χρόνο κάνουνε για να περνάνε. Σου λέω ας πούμε ένα παράδειγμα μιας στοχοθεσίας για ένα αντικείμενο που το γνωρίζεις καλά ξέρω η καθαριότητα. **Δεδομένα, που στον πρώτο μήνα για μας ήτανε σημαντικά, το ξέρεις κι εσύ καλά. Αν δεν υπάρχουν δεδομένα δεν μπορείς να προχωρήσεις, ούτε σταδιακά να έρθουμε να κάνουμε μια αλλαγή για να πούμε, αλλάζω το δρομολόγιο αυτό. Όχι, θέλουμε δεδομένα. Πλέον η διοίκηση, η σύγχρονη Διοίκηση θέλει δεδομένα, στατιστικά, και ευθύνη μας είναι να τα συντηρήσουμε, να τα κρατάμε συνέχεια για να μπορούμε να δούμε και οι αλλαγές που θα κάνουμε, πιάνουν ή δεν πιάνουνε τόπο.**

Τέτοια πράγματα βάζουμε στο κάθε Αντιδήμαρχο, ανάλογα με τον τομέα του, όπου πραγματικά αυτό δίνει ένα μπούσουλα και στους Αντιδημάρχους, αλλά και σε μας, να ξεφεύγουμε μόνο της καθημερινότητας. Πρέπει να μαζευτούν τα σκουπίδια, αλλά στο τέλος του μήνα θέλουμε από τον Αντιδήμαρχο μας έχει τελειώσει και μια μεγάλη εργασία. Τα σημεία του, τα πράσινα, την πρόταση του, όλο αυτό που θα κάνουμε την υπέρβαση.

**ΓΙΑ ΤΟΝ ΑΠΟΚΛΕΙΣΜΟ ΥΠΟΨΗΦΙΟΤΗΤΩΝ ΤΗΣ ΠΑΡΑΤΑΞΗΣ ΤΗΣ Δ. ΡΑΠΤΗ ΣΤΗΝ ΠΕΔΑ**

Αν δεν γίνουμε αυστηροί και τυπικοί στις διαδικασίες, το ξέρεις πολύ καλά αυτό, ο Δήμος δεν μπορεί να μπει σε σειρά. Ο Δήμος τα τελευταία χρόνια έφτασε σε ένα σημείο εδώ που έφτασε, ακριβώς γιατί στις διαδικασίες ήμασταν χύμα. Έλα μωρέ δεν πειράζει. Έλα μωρέ δεν πειράζει. Αυτό το «έλα μωρέ δεν πειράζει» πρέπει να αλλάξει. Και με αυτό και θέλω να είμαι ξεκάθαρος, αυτό ισχύει για όλους. Ένας δικός μας Δημοτικός Σύμβουλος αν κάνει κάτι αντίστοιχο και ξεφύγει μιας χωροθέτησης, μιας διαδικασίας του χρόνου στο Δημοτικό Συμβούλιο, δεν θα του χτυπήσουμε την πλάτη. Θα έχουμε την ίδια συμπεριφορά.

**ΤΕΧΝΙΚΟ ΠΡΟΓΡΑΜΜΑ - ΠΡΟΥΠΟΛΟΓΙΣΜΟΣ**

Το Τεχνικό πρόγραμμα, εμείς όντως δεν το ψηφίσαμε και δεν το προχωρήσαμε γιατί ήταν θέμα ουσίας. Δηλαδή, αυτή η πρόταση η οποία υπήρχε εμάς δεν μας κάλυπτε όχι μόνο επί της ουσίας αλλά και υπήρχε και θέμα εμπιστοσύνης

Έχει περάσει όλα τα τοπικά και το τεχνικό μας πρόγραμμα είναι έτοιμο. Θα έρθει όταν είναι να περάσει και ο προϋπολογισμός μαζί.

Το θυμάσαι και εσύ, γιατί καλύπτεις πάρα πολλά χρόνια το Δήμο Σαρωνικού όσον αφορά το θέμα, τα Δημοτικά Συμβούλια. Αυτό που πέρναγε το Δεκέμβριο δεν ήταν προϋπολογισμός, ήταν το σχέδιο του προϋπολογισμού. Ήταν δηλαδή ένα αρχικό προσχέδιο. Ο προϋπολογισμός στο Δήμο Σαρωνικού πάντα έφευγε Φεβρουάριο – Μάρτιο.

 Είναι το πρώτο πράγμα που είπαμε στις υπηρεσίες όταν αναλάβαμε και με τον καινούριο Γενικό, ότι του χρόνου και κράτησε το αυτό, ο προϋπολογισμός θα φύγει στην ώρα του το Δεκέμβριο, κανονικός προϋπολογισμός, όχι το σχέδιο του προϋπολογισμού. Αυτό το οποίο είπαμε με τις οικονομικές υπηρεσίες είναι ότι, να στείλουμε σχέδιο για ψήφιση τώρα στο Δημοτικό Συμβούλιο μετά την αλλαγή του έτους δεν έχει κανένα νόημα.

Θα φέρουμε το τελικό σχέδιο, τον τελικό προϋπολογισμό για να το πούμε σωστά, ισοσκελισμένο, σε περίπου 20 – 25 μέρες, όπου θα είναι και η τελική μας πρόταση που θα στείλουμε για να προχωρήσει. Θα είμαστε στον χρόνο ακριβώς όπως αν είχε ψηφιστεί το σχέδιο του προϋπολογισμού. Δεν θα άλλαζε κάτι. Παρόλα αυτά, γιατί ακούγεται και ακούστηκε και στο Δημοτικό Συμβούλιο την πρώτη φορά ότι ένας Δήμος δεν μπορεί να προχωρήσει χωρίς προϋπολογισμό. Αυτό δεν ισχύει. Ο Δήμος έχει συνέχεια, έχει ενεργές συμβάσεις, έχει υπόλοιπα και όταν είναι έτοιμο το μητρώο που είναι εδώ, μπορεί να γίνουν και κανονικά αναθέσεις.

Άρα αυτό το οποίο ήταν σημαντικό για μας ήτανε και σήμερα το βλέπουμε πόσο αξία έχει, η πρόταση του προϋπολογισμού που θα κάνουμε, θα είναι μια διαφορετική πρόταση από αυτή του Δεκεμβρίου. Γιατί; Γιατί θέλουμε ένα προϋπολογισμό που πραγματικά τα ποσά θα έρθει να τα βάλει σε κωδικούς που θα μπορέσουν να δείξουμε ότι θέλουμε να φέρουμε μια μικρή ανάπτυξη στο Δήμο και όχι σε κωδικούς που εμείς θεωρούσαμε ότι ήταν λεφτά τα οποία δεν θα βοηθούσαν την καθημερινότητα του δημότη. Για αυτό και θα δεις στον προϋπολογισμό μας, ότι θα είναι ένας τελείως διαφορετικός προϋπολογισμός σε σχέση με των προηγούμενων και μόλις ψηφιστεί και θα είμαστε εδώ, θα σου πω και τις αλλαγές που έχουμε κάνει, που ήδη έχουμε κάνει πάρα πολλές αλλαγές, στο πώς έχουμε κατανείμει τα λεφτά. Πρώτη φορά έχει γίνει αυτό.

**Για την μισθοδοσία**: Για μας αυτό δεν είναι βιώσιμο. Όχι ότι ο Δήμος δεν μπορεί να προχωρήσει με αυτό το νούμερο, αλλά είναι ένα νούμερο που θα πρέπει να δούμε κατά πόσο σε βάθος χρόνου πραγματικά θα πρέπει να συνεχίσει να είναι έτσι ή όχι. Είναι ένα θέμα που μαζί με τις υπηρεσίες το βλέπουμε, για να δούμε στην πρότασή μας. Είναι αρκετά νωρίς, αλλά σε τίτλο να σου πω, το νούμερο αυτό είναι πάρα πολύ μεγάλο και σε βάθος χρόνου δεν μπορεί να συνεχίσει να είναι αυτό.

Δεν μπορεί να ξεχειλώσει, δεν μπορεί να συνεχίσουμε να δίνουμε βεβαιώσεις και να φτάσουμε τα 700 – 800 άτομα. Δεν μπορεί να γίνει αυτό το πράγμα.

**ΤΕΛΟΣ ΤΑΦΗΣ**

Κάναμε, έχει γίνει η προσφυγή, βγάλαμε και εμείς απόφαση την Παρασκευή σαν Δημοτική Επιτροπή να συμμετέχουμε σε αυτή την προσφυγή. Σε προσωπικό επίπεδο, την επόμενη εβδομάδα έχω ένα ραντεβού με το Υπουργείο. Έχουμε κάνει, την προηγούμενη εβδομάδα κάναμε Γενική Συνέλευση και με την ΠΕΔΑ, Περιφερειακή Ένωση Δημάρχων Αττικής και θέσαμε το θέμα και 67 Δήμαρχοι να είμαστε μαζί σε αυτό.

Έχει πάρει ρόλο και η ΚΕΔΕ και προσωπικά και εγώ έχω ραντεβού με το Υπουργείο, για να δούμε πώς αυτό το κομμάτι μπορεί να διαχειριστεί, γιατί αυτό το οποίο βάζει το Υπουργείο πια είναι ότι, θα μας το μειώνει από την ΚΑΠ. Δηλαδή θα μας δίνει μειωμένες ΚΑΠ. Αυτό είναι κάτι που όλοι, όλοι οι Δήμοι αντιδράμε. Αναμένουμε να δούμε πως θα πάει και η προσφυγή. Προσωπική εκτίμηση; Δεν θα προχωρήσει, αλλά μένει να το δούμε.

**Πότε θα "ελευθερωθεί" η Γερακίνα .**

Ναι, ναι, ναι. Το ότι ο όγκος εκεί για να διαχειριστεί χρειάζεται χρόνο, είναι δεδομένο. Το γνωρίζεις και εσύ το ξέρεις. Είναι μια παρακαταθήκη που μας έρχεται από το παρελθόν. Το ότι εμείς έχουμε ξεκινήσει να το διαχειριζόμαστε και θα το διαχειριστούμε και θα το λύσουμε και αυτό είναι κάτι το οποίο ο χρόνος θα έρθει να μας επιβεβαιώσει. Σε αυτό το διάστημα και μπαίνοντας στο Πάσχα, δεν μπορεί να είναι αυτή η εικόνα του Δήμου μας. Να περνάει κάποιος από τη Γερακίνα και να βλέπει αυτό το χάλι. Οπότε λέμε ότι μέχρι να μπορέσουμε να ολοκληρώσουμε το σχεδιασμό μας για να φύγουμε και οριστικά, αν με ρωτήσεις να σου πω χρονοδιάγραμμα, δεν είναι…

Ok, το χρονοδιάγραμμά μας θα εξαρτηθεί από την αδειοδότηση των πράσινων σημείων που ήδη έχουμε ξεκινήσει το σχεδιασμό και πολύ σύντομα θα έρθει και στο Δημοτικό Συμβούλιο. Σύντομα, μόλις έχουμε την εικόνα για τα πράσινα σημεία, μπορώ να σου πω. Αλλά αν με ρωτάς δεν θα είναι λιγότερο από τον ένα χρόνο το σημείο εκεί.

Τα πρόστιμα τα πληρώνουμε από το σημείο που πατάγαμε στο δασικό.

Υπάρχει ένα κομμάτι το οποίο είναι δασικό μέσα στη Γερακίνα. Για αυτό το σημείο παίρναμε το πρόστιμο. Αυτό το σημείο από μας θα καθαρίσει και δεν θα υπάρχουνε…

Ακριβώς. Γιατί πατάγαμε όμως πάνω σε δασικό. Αυτό ήταν το πρόστιμο.

Ναι, ναι, ναι. Όχι, στο λέω γιατί έχει αξία αυτό, γιατί το έχουμε ψάξει πολύ τελευταία. Το κομμάτι είναι το προβληματικό με το δασικό. Από κει και πέρα, αυτό το σημείο σύντομα θα κλείσει. Κάνουμε το καλύτερο δυνατό για να μπορέσουμε να διαχειριστούμε αυτόν τον τεράστιο όγκο και να φύγουμε από κει. Αυτό είναι το δεδομένο που βάζουμε εμείς στη συζήτηση και λέμε ότι αυτό θα αλλάξει με μας. Θέλει λίγο χρόνο. Σε αυτό το χρόνο δεν θέλουμε να αφήσουμε αυτή την εικόνα έτσι. Είναι πάρα πολύ σημαντικό. Τώρα, αν με ρωτάς το χρόνο, σύντομα θα έχουμε μία απάντηση, μόλις περάσουμε τα πράσινα σημεία.

 Δηλαδή, οι προηγούμενες Διοικήσεις μπαίνανε σε αυτή τη νοοτροπία και δεν το ξεκινάγανε ποτέ. Εμείς το ξεκινάμε και λέμε ότι ό,τι εμπόδιο βρούμε μπροστά μας, θα κάτσουμε να το λύσουμε, γιατί; Γιατί πρέπει να κλείσει αυτό το σημείο.

Όλοι έχουνε, όλοι οι Δήμοι, ακόμα και Δήμοι που έχουν κάνει πάρα πολλά πράγματα στη διαχείριση απορριμμάτων, έχουνε προσωρινό χώρο μεταφόρτωσης. Όλοι οι Δήμοι. Δεν υπάρχει Δήμος δεν έχει προσωρινό χώρο μεταφόρτωσης, που κάνω την αποκομιδή μου, για να κάνω το κλαδί, να το πάρω, να το κάνω τη διαχείριση μου και το άλλο να το πάω μέσα στον ΕΔΣΝΑ. Δεν υπάρχει Δήμος που δεν έχει ένα τέτοιο χώρο. Τώρα, στο Δήμο Σαρωνικού με τη νοοτροπία που λέγαμε πριν δεν προχώρησε ποτέ και τα έχουν αφήσει έτσι. Θέλουμε να τα αλλάξουμε. Το περιθώριο του χρόνου θα μας το δώσει η νομοθεσία.

Το Πάσχα και το καλοκαίρι είναι το crash test, το δύσκολο. Αλλά θα σου πω ότι, νεκρή περίοδο αντίστοιχη ήτανε και ο Οκτώβρης και ο Νοέμβρης, που δεν μαζευόντουσαν.

Γιατί όλο αυτό το…όλη αυτή η κατάσταση είχε ξεφύγει, γιατί ήτανε μηνών η κατάσταση. Δηλαδή υπάρχουν σημεία και σημεία που κλείνουμε με αιτήματα δημοτών, μας λένε ότι έχουμε 5 – 6 μήνες, ένα χρόνο.

Πολλά σημεία που ήταν πολλούς μήνες που ήρθαμε και τα μαζέψαμε και πλέον άμα έχεις παρατηρήσει, δεν υπάρχει δεύτερη – τρίτη μέρα που μένουν εκεί. Τα γυρίζουμε όλες τις περιοχές, όλους τους δρόμους συνέχεια.

Θα σου πω. Αυτό είναι ένα από τα πράγματα που με την Αντιδήμαρχο, την Ακριβή την Καρούμπαλη, είναι αυτά που συζητάμε αυτή την εβδομάδα όσον αφορά τον καινούργιο κανονισμό που φέρνουμε και εκεί θα δεις ότι θα δώσουμε απάντηση σε αυτό. Είναι πολύ σωστό αυτό το οποίο βάζεις στην συζήτηση και είναι κάτι το οποίο το έχουμε προβλέψει στον καινούργιο κανονισμό.

**ΓΙΑ ΤΟΥΣ 3 ΑΝΤΙΔΗΜΑΡΧΟΥΣ ΚΑΘΑΡΙΟΤΗΤΑΣ**

θα σου πω τρεις. Γιατί η καθαριότητα είναι το πρώτο και το μεγαλύτερο πρόβλημα του Δήμου, που τα τελευταία πάρα πολλά χρόνια δεν λύθηκε ποτέ. Άρα ερχόμαστε και λέμε ότι, στο συγκεκριμένο κομμάτι θέλει εξειδίκευση, θέλει μεγαλύτερη προσοχή από μας και περισσότερα άτομα.

Χωρίζουμε το κομμάτι Κουβαρά – Καλύβια – Λαγονήσι, Κώστας Γκίκας, Αντιδήμαρχος καθαριότητας Α τομέα.

Σαρωνίδα – Ανάβυσσο - Παλαιά Φώκαια, Μπάμπης Γαλάνης, Β τομέας.

Και Ακριβή Καρούμπαλη, σχεδιασμό – πράσινο – κυκλική οικονομία – περιβάλλον.

Θα έχεις δει στον ένα μήνα ότι δούλεψε. Δηλαδή η καθημερινότητα έξω μαζεύτηκε. Ο σχεδιασμός που κάνει και η δουλειά που κάνει η Ακριβή η Καρούμπαλη, πολύ σύντομα θα φανεί.

βλέπεις ότι πλέον στην καθαριότητα υπάρχει κινητικότητα. Είναι ένα πολυπαραγοντικό πρόβλημα. Είναι δύσκολο, το ξέρεις. Ερχόμαστε να λύσουμε και καταστάσεις και μια κουλτούρα των κατοίκων μας, όπου είναι εδραιωμένη εδώ και πολλά χρόνια. Δηλαδή βλέπεις ότι μπορεί να καθαρίσουμε σήμερα το σημείο και αύριο να πάνε να τα πετάξουνε εκεί πέρα, ντουλάπες ή μπαλκόνια.

 **ΞΕΚΙΝΑΕΙ Η Δημοτικη αστυνομια**

Σε αυτό το σημείο να σου πω ένα μέτρο που αποφασίσαμε σήμερα και ξεκινάει από την επόμενη εβδομάδα με το καλό και είσαι η πρώτη εκπομπή που το λέω. Βγάζουμε Δημοτική Αστυνομία, το πρώτο αμάξι με πλήρωμα θα βγει την επόμενη εβδομάδα, όπου θα κινείται στην περιοχή και μέσα στα πράγματα τα οποία θα έχει στην ευθύνη του, θα είναι, όποιον βλέπει και ρίχνει στα σημεία γύρω από τους κάδους κλαδιά, όλα αυτά τα οποία απαγορεύεται, αυτομάτως θα βγάζει τη φωτογραφία με την πινακίδα και θα πηγαίνει πάνω και θα κόβεται η κλήση.

Αυτή τη στιγμή είναι ένα άτομο. . Κάναμε κουβέντα μαζί του, έχει εμπειρία, δούλευε στην Αθήνα, του παρέχουμε αμάξι, στολή, τα πάντα και την επόμενη βδομάδα βγαίνει. Του φτιάξαμε σήμερα το καθηκοντολόγιο για να ξεκινήσει να κάνει αυτή τη γύρα κάθε μέρα οχτώ ώρες σε κάθε περιοχή, να μπορούμε να πιάνουμε τα σημεία όπου πετάει ο άλλος και πολλά άλλα πράγματα.

**Η Πλατεία Λαγονησίου**

Η Πλατεία Λαγονησίου ήταν εξ αρχής προβληματική, με την έννοια ότι, στη μέση της Πλατείας έπρεπε να είχε προβλεφθεί από την προηγούμενη Διοίκηση αυτό και από το μελετητή, στη μέση της Πλατείας υπήρχε μέσα ένας στύλος μέσης τάσης 20.000 V, 14 τόνους βάρος. Ο εργολάβος μας είπε ότι αν δεν γίνει κάτι με τη συγκεκριμένη κολώνα, δεν μπορεί να συνεχίσει το έργο. Τέλος πάντων, έγινε μια μεγάλη κουβέντα με τη ΔΕΗ. Η ΔΕΗ ζητάει δουλεία για να τη μεταφέρει 490.000 ευρώ, ένα ποσό το οποίο δεν είναι εφικτό να το δώσει ο Δήμος.

Προσπαθούμε και έχουμε βρει κάποιες λύσεις για να συνεχίσει ο εργολάβος να ολοκληρώσει και να παραδώσει το έργο. Το χρονοδιάγραμμα που κουβεντιάσαμε τις προάλλες, αν όλα καλά και προχωρήσουμε και αυτά τα οποία έχουμε σχεδιάσει για να διαχειριστούμε το πρόβλημα της κολώνας, είναι περίπου στο πεντάμηνο, τέσσερις με πέντε μήνες.

Δεν θα αφήσουμε το έργο να χαθεί, θα βρούμε λύση. Είναι σημαντικό έργο για την περιοχή και για την Καλυβίων, αλλά είναι κάτι το οποίο, όταν ξεκινάει ένα έργο αυτά θα πρέπει να έχουνε λυθεί από πριν και όχι να ξεκινάει ο εργολάβος και να προσπαθούμε να τα λύσουμε μετά.

**ΑΠΑΝΤΗΣΗ ΣΕ ΕΡΩΤΗΣΗ ΔΗΜΟΤΗ ΓΙΑ ΠΑΙΔΙΚΕΣ ΧΑΡΕΣ**

Ολοκληρώσαμε την πλήρη ανακαίνιση της παιδικής χαράς στα Καλύβια του Τριαντάφυλλου, αύριο την παρουσιάζουμε πιστοποιημένη. Σήμερα ξεκινήσαμε την παιδική χαρά στην Ανάβυσσο, στον περιφερειακό και ο σχεδιασμός μας είναι, στη θητεία μας το σύνολο των παιδικών χαρών να έχουν εκσυγχρονιστεί και αναβαθμιστεί, αλλά να έχουν πιστοποιηθεί κιόλας. Ένα χρόνιο πρόβλημα για τους κατοίκους μας το θέμα των παιδικών χαρών, που έχουμε αρχίσει και δίνουμε λύση. Αύριο παρουσιάζουμε την πρώτη μας παιδική χαρά.

**ΓΙΑ ΤΗΝ ΥΠΟΘΕΣΗ ΤΗΣ ΑΝΑΠΛΑΣΗΣ ΤΗΣ Λ ΚΑΡΑΜΑΝΛΗ**

....Άρα το έργο αυτό, αν για λόγους της Καραμανλή που έχει δύο σημαντικά προβλήματα που εμφανίστηκαν, τα είπαμε και πρώτη φορά τα παραδέχθηκε και ο Κυριακόπουλος, ο πρώην Αντιδήμαρχος τεχνικών υπηρεσιών στη Δημοτική Επιτροπή, ποια είναι αυτά; Το ένα είναι ότι, το κομμάτι που ακουμπάει στην παραλιακή δεν έχουμε ξεκάθαρο ιδιοκτησιακό, , δεν μπορούμε να προχωρήσουμε στη δημοπράτηση.

Και το δεύτερο πολύ σημαντικό κομμάτι είναι ότι, για τη μεταφορά των κόμβων κοινής ωφελείας, όλο αυτό το κομμάτι θα πρέπει να πληρώσουμε εμείς την μεταφορά. Μιλάμε πάλι για 490.000 ή 500.000 ευρώ δουλεία, κάτι το οποίο μας είπε ο κύριος Κυριακόπουλος, στη Δημοτική Επιτροπή το παραδέχτηκε που το αναφέραμε εμείς, γιατί στα Δημοτικά Συμβούλια δεν το είχε πει, ότι ναι, πρέπει να το καλύψει ο Δήμος. Πώς θα το καλύψει ο Δήμος; Έχει ο Δήμος αυτή τη στιγμή 500.000 ευρώ στον προϋπολογισμό, στην μπάντα, για να καλύψει τη μεταφορά;

Άρα για αυτούς τους δύο βασικούς λόγους, αλλά και γιατί επίσης πολιτικό…αυτοί είναι οι τεχνικοί λόγοι, θα σου πω και έναν και δύο πολιτικούς λόγους πολύ σημαντικούς.

Ο πρώτος. Μιλάμε για μια ανάπλαση στη Λεωφόρο Καραμανλή, η οποία δεν μπορεί να γίνει εκ των πραγμάτων, γιατί έχει αυτά τα δύο θέματα, αλλά έστω και ότι γινότανε, έστω ότι λυνόταν το θέμα του ιδιοκτησιακού στην παραλία και λυνόταν και το θέμα της μεταφοράς των κόμβων κοινής ωφέλειας. Θα κάνουμε τα δύο σημεία δεξιά – αριστερά και στη μέση δεν θα υπάρχει ανάπλαση.

Μπορεί να υπάρξει σε 15 – 20 χρόνια, μπορεί και να μην υπάρξει. Δηλαδή είναι ένα έργο κολοβό. Και τι μας είπε ο κύριος Κυριακόπουλος στο Συμβούλιο; Κόφτε πάλι ξανά κι άλλο το κάτω κομμάτι, κόφτε το ξανά, θα το πει και στο Δημοτικό Συμβούλιο, κόφτε και το κάτω κομμάτι, να το κάνουμε, να κόψουμε και το κομμάτι της παραλίας και να μείνει ακόμα πιο κολοβό. Να κόψουμε στα τρία τη Λεωφόρο Καραμανλή. Εμείς διαφωνούμε σε αυτό. Να έχει η Λεωφόρο Καραμανλή, να λύσουμε όλα τα θέματα και να της κάνουμε μια σωστή και σοβαρή ανάπλαση. Αλλά για να πούμε ότι κάναμε κάτι στη Λεωφόρο Καραμανλή, να σπαταλήσουμε τόσα λεφτά για να κάνουμε ένα κόμβο στην αρχή και ένα κομματάκι στο τέλος, που δεν μπορεί και να γίνει; Άρα, τι ερχόμαστε και λέμε; Για να σώσουμε την πλατεία της Παλαιάς Φωκαίας που είναι εμβληματικό έργο για την περιοχή και πρέπει να γίνει και είναι μια σωστή μελέτη, ερχόμαστε και λέμε ότι το διαχωρίζουμε, γιατί αν δεν το διαχωρίσουμε το έργο θα πέσει και θα πέσει και η Παλαιά Φώκαια.

Ένα ποσό γύρω στα 2.180.000 αν θυμάμαι πάει στην Παλαιά Φώκαια. Το υπόλοιπο, εδώ είμαστε σε συζητήσεις με το Υπουργείο, να μας δώσουν τη δυνατότητα να μη χαθούν τα λεφτά, να κάνουμε άλλα πράγμα.

Δεν μπορεί και να δικαιολογηθούνε. Αλλά το πραγματικό διακύβευμα ξέρεις ποιο ήταν Μέμο; Ή τα χάνουμε όλα και πέφτει και η Φώκαια ή μένουμε εμμονικά στο θέμα της Καραμανλή και πέφτει και δεν γίνεται τίποτα. Άρα λέμε, σώνουμε το κομμάτι της Παλαιάς Φωκαίας και πάμε να διαχειριστούμε και να σώσουμε το κομμάτι το άλλο. Υπάρχουν πολλές περιπτώσεις έργων που έρχονται από το παρελθόν, που είναι προβληματικές. Τα 2.170.000 που δημοπρατήθηκαν, τα 400.000 για την ηλεκτροκίνηση τα οποία χάθηκαν. Αυτό το έργο τώρα. Το έργο της Καλυβίων.

**Με την οδοποιία**, η ενημέρωση που έχουμε μέχρι και τώρα είναι ότι, το Υπουργείο θα μας απεντάξει από τον προϋπολογισμό του και χάνεται το έργο. Πρώτη φορά δίνουν 2.170.000 στο Δήμο Σαρωνικού, δύο χρόνια πριν η πρόσκληση, δεν μπορέσαμε να δημοπρατήσουμε και χάνουμε ένα τόσο μεγάλο έργο. Τα συμπεράσματα είναι και δικά σου και του κόσμου για το ποιος και γιατί έχει αυτή την ευθύνη.

Ότι βγήκε μετά. Κάτι το οποίο δεν το είχε πει στο Δημοτικό Συμβούλιο και εδώ έρχεται το θέμα ότι, μιλάμε για τον πρώην Αντιδήμαρχο τεχνικών υπηρεσιών, όπου λέει ότι δεν υπάρχει πρόβλημα, αλλά τελικά παραδέχεται ότι υπάρχει πρόβλημα ιδιοκτησιακό στην παραλία. Μετά εφόσον του το αναφέρουμε εμείς, παραδέχεται ότι θέλουμε 500.000 ευρώ από τον προϋπολογισμό και συν όλα τα άλλα τα οποία έχουν ακολουθήσει. Άρα θέλω να κλείσω με αυτό Μέμο, να σου πω ότι, δεν μου λέει κάτι. Όχι, να κλείσουμε την ερώτηση αυτή. Δεν μου λέει κάτι ότι ο συγκεκριμένος πρώην Αντιδήμαρχος, λέει ότι μπορούσε να γίνει το έργο. Τα δεδομένα είναι διαφορετικά και δεν είναι υποκειμενικά, είναι αντικειμενικά.

Είναι τεχνικό το θέμα δηλαδή. Ξεπερνάει το πολιτικό. Το ότι ο πρώην Αντιδήμαρχος θέλει να το βάλει σε πολιτική διάσταση και να πει, ο καινούργιος Δήμαρχος δεν θέλει να κάνει ανάπλαση στην Ανάβυσσο ή όλα αυτά τα οποία λέει, αυτά είναι σε επίπεδο καφενείου. Σε επίπεδο όμως διοίκησης, τα δεδομένα είναι συγκεκριμένα. Εφόσον δεν έχει ξεκαθαρίσει το ιδιοκτησιακό, δεν μπορείς να δημοπρατήσεις μέχρι 9/2 και ούτε υπάρχουν 500.000 ευρώ από τον προϋπολογισμό για να μεταφέρουμε το ρεύμα. Αυτά είναι τα δεδομένα μας.

**Απαντηση σε ερωτηση Δημοτη για γηπεδάκι μπάσκετ**

Ο Αντρέας είναι ένας πολύ ενεργός δημότης μας. Έχει αναδείξει πολλά και σημαντικά ζητήματα. Τον ευχαριστούμε. Να συνεχίσει να το κάνει και αύριο Αντρέα θα περάσουμε να δούμε το σημείο που λες και να στείλουμε μια ενημέρωση. Δεν ξέρω αν είναι 700 ή όχι, αλλά είναι κάτι το οποίο είναι σημαντικό και πρέπει να το δούμε.

Πολύ μεγάλο ζήτημα. Είμαστε στην εύρεση λύσης. Είναι κάτι που ακόμα δεν είμαστε έτοιμοι να το ανακοινώσουμε. Μόλις είμαστε έτοιμοι θα υπάρχει ανακοίνωση. Σε πρώτο χρόνο αυτό που ψάχνουμε να βρούμε είναι, όλα τα οχήματα που είναι μπροστά στο Δημαρχείο να φύγουν, για να χρησιμοποιείται αυτός ο χώρος ως ένα προσωρινό πάρκινγκ, αλλά και δεν είναι και εικόνα αυτή μπροστά από το Δημαρχείο να είναι όλα τα JCB, τα αμάξια του δήμου σε αυτή την εικόνα.

Ναι, ναι. Κάναμε μια κουβέντα με το Συνεταιρισμό την προηγούμενη εβδομάδα. Μας είπαν ότι εφόσον έχει κλείσει η παραγωγή, δεν είναι κάτι που τους καίει αυτή τη στιγμή. Αλλά είναι κάτι το οποίο εμείς ψάχνουμε ένα χώρο να έχουμε όλα μας τα αμάξια μαζεμένα, να μπορούμε να τους κάνουμε και μικρά σέρβις, να έχουμε και δύο μηχανικούς μέσα, να είναι φυλασσόμενα, να υπάρχει γραφείο κίνησης εκεί και να αλλάξουμε λίγο τη διαχείριση όλων των οχημάτων.

Η διαβεβαίωση που είχαμε τις προάλλες από τις συζητήσεις που κάναμε είναι ότι, θα προχωρήσει ο διαγωνισμός άμεσα. Περιμένανε να τελειώσουν οι αυτοδιοικητικές εκλογές και τώρα προχωράνε.

**Απάντηση σε δημότη για την επενδυση στη Σαρωνιδα**

Ναι, ναι, καλό, καλό είναι αυτό, καλό είναι αυτό. Αφορά μια στρατηγική επένδυση πάνω από 840.000.000. Την έχεις παρουσιάσει, ναι, είναι ένα μεγάλο κομμάτι.

Αναμένουμε και εμείς και έχουμε ζητήσει να μας γίνει ενημέρωση για να δούμε και εμείς ως Δημοτική Αρχή τι θέσεις θα κρατήσουμε, γιατί είναι ένα project όπου όπως και να το κάνουμε, θα αλλάξει τα δεδομένα για την περιοχή, είτε προς το θετικό, είτε προς το αρνητικό. Για αυτό και εμείς έχουμε ζητήσει πλήρη ενημέρωση και από κει και πέρα θα δούμε και εμείς πώς θα κινηθούμε.

Στην ύδρευση ξεκινήσαμε από την αρχή και δώσαμε πολύ μεγάλη βάση Μέμο. Ο Αντιδήμαρχος ο Σταύρος ο Πετρόπουλος πραγματικά έχει δώσει πολύ μεγάλη ενέργεια στην υπηρεσία. Έχουμε κάνει μεγάλες εσωτερικές μεταφορές, έχουμε βγάλει περισσότερα συνεργεία έξω και έχουμε καταφέρει αυτό το νούμερο ρεκόρ για το Δήμο Σαρωνικού, το 178 βλάβες σε ένα μήνα, είναι έξω, πλέον βγαίνουμε και απογεύματα και Σαββατοκύριακα. Γίνεται μια πολύ μεγάλη προσπάθεια και από το προσωπικό για να μπορέσει να μαζευτεί αυτή η κατάσταση. Ένα σύστημα το οποίο είναι σε κάποια σημεία του πεπαλαιωμένο, με πολλά προβλήματα. Σήμερα το πρωί ήμασταν στο Πανόραμα Σαρωνίδας και ψάχνουμε να βρούμε τρόπους για να μπορέσουμε πριν φτάσουμε το καλοκαίρι, να λύσουμε και **το θέμα της ύδρευσης στη Σαρωνίδα.**

Το έργο, ο ανάδοχος ήταν την προηγούμενη εβδομάδα πάνω μαζί με την τεχνική υπηρεσία, τον Ιάσωνα τον Μωραϊτόπουλο. Κάναμε μια μεγάλη κουβέντα. Κάνουμε προσπάθεια να μην φύγει. Το πρόβλημα του συγκεκριμένου εργολάβου ήταν ότι, άργησε πάρα πολύ να πληρωθεί. Οι τιμές αυτή τη στιγμή έχουν ανέβει σε όλα τα υλικά και λέει ότι δεν με συμφέρει πλέον στις τιμές να ξαναχτίσω εργοτάξιο και να μείνω. Κάνουμε κάποιες κουβέντες, προσπαθούμε να βρούμε κάποιες λύσεις γιατί δεν πρέπει να φύγει για να μην χάσουμε χρόνο.

.

Εδώ είναι αυτό που λέγαμε, **η υπηρεσία οδοποιίας** που την ετοιμάζουμε στο Δήμο, σε πρώτο χρόνο έχουμε ξεκινήσει και όλο αυτό υπάρχει σε μια καταγραφή που ανοίγονται καινούργιες τρύπες και κάνουμε μια χαρτογράφηση και θέλουμε πολύ σύντομα να υπάρχει κάθε τέλος της εβδομάδας και ένα αμάξι δικό μας που θα έρχεται να κλείνει αυτές τις μικρές και τις μεγάλες τρύπες, αλλά για να μπορέσουμε να μειώσουμε αυτές τις εκτάσεις Μέμο, έχουμε κάνει και την εξής αλλαγή με τον Σταύρο. Μικρές βλάβες πλέον δεν θα ανοίγονται με JCB, να κάνουμε μια τεράστια τρύπα. Μικρό κομπρεσεράκι για μια μικρή βλάβη και επισκευάσαμε και τον ασφαλτοκόφτη, κόβουμε ένα μικρό κομμάτι για να κάνουμε την επισκευή. Δηλαδή για μια μικρή παροχή, για μια μικρή βλάβη να ανοίξουμε μια τρύπα τεράστια, δεν το κάνουμε πλέον. Πάμε τοπικά, κάνουμε μια μικρή τρύπα που θα μπορούμε και πιο γρήγορα να την κλείσουμε και πιο εύκολα.

Το βλέπεις ότι έχουμε ξεκινήσει.

 Ναι, έχουμε ξεκινήσει Κύπρου, Παναγή Μιχάλη, Πιπίνου, Κολοκοτρώνη, συνεχίζουμε με Αριστοδίκου την Παρασκευή και μετά πάμε Ανάβυσσο, Σαρωνίδα, Παλαιά Φωκαία. Κάνουμε μία πολύ μεγάλη προσπάθεια σε αυτό το κομμάτι, να φτιάξουμε το οδικό δίκτυο, να το επισκευάσουμε, μέχρι να βρούμε τη χρηματοδότηση για τη στρατηγική αναβάθμιση της ασφαλτόστρωσης.

Ανοίγει ΤΡΙΤΣΗΣ , θα μπορούμε να δηλώσουμε, είναι και τα δίκτυα ύδρευσης. Ήδη έχουμε ξεκινήσει μια κουβέντα με τις υπηρεσίες μας, να έχουμε ώριμους φακέλους για να μπορέσουμε να εντάξουμε γρήγορα μέσα. **Το ζήτημα του δικτύου στο Θυμάρι** είναι ένα από αυτά τα οποία έχουμε ήδη σχεδιάσει και όχι μόνο. Γαλάζιας Ακτής και άλλα σημεία που χρειάζονται αλλαγές.

**ΓΙΑ ΤΗΝ ΔΙΑΧΕΙΡΙΣΗ ΤΩΝ ΠΑΡΑΛΙΩΝ ΑΠΌ ΕΤΑΔ ΚΑΙ ΚΤΗΜΑΤΙΚΗ**

Μέμο, εγώ θα σου πω ότι για εμάς, σαν Διοίκηση καλύτερα να το αναλάβει η ΕΤΑΔ. Εμείς να παίρνουμε το 60% του τιμήματος και να φύγει από το Δήμο η διαδικασία..

Αυτό εγώ σου λέω ότι, τα δεδομένα. Δες στο παρελθόν τι συνέβη. Πόσα δικαστήρια έχουμε, πόσα λεφτά σε πρόστιμα έχουμε φάει από κακές διαχειρίσεις και εγώ δεν σου βάζω μόνο το σήμερα που είναι η δική μου παράταξη. Μπορώ εγώ για σήμερα, για μένα να σου εγγυηθώ, να σου πω τέλος πάντων, το αν θα στο εγγυηθώ και θα γίνει θα το δείξει ο χρόνος, ότι θα κάνουμε μια σωστή διαχείριση. Την επόμενη μέρα, ποιος εγγυάται ότι θα ξαναγίνει μια σωστή διαχείριση; Κανείς. Και το αποτέλεσμα είναι εκατοντάδες χιλιάδες ευρώ πρόστιμα, να μην εισπράττουμε. Άρα, να το διαχειρίζεται η Κτηματική και εμείς να παίρνουμε το 60%. Για μένα αυτό είναι το σωστό.

Δεν είναι αυτό που λες σωστό. Οι καντίνες, έτσι κι αλλιώς βγαίνανε. Θα συνεχίσουν να βγαίνουν. Απλά τη διαχείριση, τη διαδικασία της αδειοδότησης δεν θα την κάνει ο Δήμος.

Το θεωρώ λαϊκίστικο αυτό ότι, παραδίδουμε το δικαίωμα. Δεν παραδίδουμε κανένα δικαίωμα. Οι παραλίες είναι εκεί, θα έχουν το δημόσιο χαρακτήρα που είχαν και πριν και θα μπορεί ο καθένας. Τα μαγαζιά εκεί υπήρχανε και θα υπάρχουν. Η διαδικασία με το πώς γινόταν από το Δήμο, το παρελθόν μας έδειξε ότι ήταν καταστροφική, όχι απλά κακή. Άρα εμείς αυτό που λέμε ότι είναι καλύτερα να τις κάνει η Κτηματική και να έχει την ευθύνη αυτή και εμείς να έχουμε το ποσοστό της είσπραξης και να μπορέσει να γίνει μια καθαρή κατάσταση για να σταματήσει ο Δήμος μας να έχει συνεχόμενα πρόστιμα. Αυτά τα πρόστιμα έχουνε καταστρέψει και την εταιρεία, τη Μονομετοχική Εταιρεία του Δήμου και όλη τη βιωσιμότητα του Δήμου.

Το πλαίσιο ακόμα δεν είναι, το πλαίσιο ακόμα δεν είναι ξεκάθαρο. Ναι, αλλά το πλαίσιο ακόμα δεν είναι ξεκάθαρο το πώς θα γίνει. Είναι υπό συζήτηση ο τρόπος. Αλλά επί της αρχής, εγώ σου λέω ότι επί της αρχής, προσωπικά με βρίσκει σύμφωνο αυτό, γιατί ήτανε κάτι το οποίο η ιστορία έδειξε ότι δεν πήγε καλά στο Δήμο Σαρωνικού.

**ΑΔΜΚΕΣ**

Η Τίνα Κατσούλη ανέλαβε ως Πρόεδρος, όπως πολύ σωστά είπες.

Καλή επιτυχία. Είναι ένα στέλεχος της Διοίκησης και της παράταξής μας με γνώσεις στα οικονομικά και στα λογιστικά. Είναι για μας το άτομο που μπορούσε πραγματικά να πάρει την εταιρεία και εκτιμάμε ότι σε πέντε χρόνια θα είναι πραγματικά βιώσιμη και θα έχει έσοδα για να μπορέσει να εκτελέσει τον σκοπό της, που είναι να κάνει έργα στο Δήμο μας, μικρής ή μεγάλης κλίμακας.

Από κει και πέρα, το κομμάτι των παραλιών σωστά το βάζεις, ότι θα φύγει από την εταιρεία και τα έσοδα, εφόσον προχωρήσει αυτό το οποίο λέμε, θα πηγαίνουν απευθείας στο δήμο, την κτηματική. Από κει και πέρα, η εταιρεία μπορεί να αυξήσει τα έσοδά της με διάφορους τρόπους, αλλά επειδή ακόμα δεν έχει γίνει το πρώτο συμβούλιο της εταιρίας και είναι αρκετά νωρίς, νομίζω να τα αναμείξουμε σε αυτή την κουβέντα. Αυτό που μπορώ να σου πω όμως είναι ότι έχουμε κάνει ένα σχεδιασμό, με το να έρθουν κάποιες αρμοδιότητες είσπραξης του δήμου στην εταιρεία και από εκεί να έχει έσοδα η εταιρεία.

**Μεταφορά βιβλιοθήκης** . Όπως είπαμε και στα εγκαίνια της Κοινότητας Καλυβίων, για μας είναι πολύ σημαντικό να δώσουμε ξανά ζωή στην πλατεία. Η Πλατεία Καλυβίων και εκεί εγώ ως μαθητής, ζούσα τα μαθητικά μου χρόνια, είχε ζωή, έχει ρημάξει. Η απόφασή μας είναι λοιπόν, η πρότασή μας να το πούμε έτσι πιο σωστά, είναι η Βιβλιοθήκη να μεταφερθεί, να πάει στην Πλατεία Καλυβίων. Θα κάνουμε τη διαδικασία που προβλέπεται από τη νομοθεσία για εξεύρεση χώρου. Υπάρχουν διάφοροι χώροι στην πλατεία, σε ένα μεγαλύτερο χώρο από ότι είναι σήμερα η Βιβλιοθήκη. Γίνεται καταπληκτική δουλειά στη Βιβλιοθήκη διαχρονικά. Αυτό που έλειπε πάντα από τη Βιβλιοθήκη…

Αυτό που ζήταγε πάντα και η Λυδία και έλειπε από τη Βιβλιοθήκη, είναι ένας χώρος μεγαλύτερος. Αυτό το χώρο εμείς τον σχεδιάζουμε και το ονειρευόμαστε να έχει μέσα και εντευκτήριο. Ναι είναι, να έχει χώρο ώστε να μπορεί ο άλλος να έρθει. Εντευκτήριο με την έννοια, να κάτσει, να διαβάσει, να δει τα βιβλία του, να κάνει μια εργασία δωρεάν ο δημότης, σε έναν όμορφο χώρο, περιποιημένο…

Δεν θα είναι ακριβώς έτσι. Θα χωριστεί στα δύο. Θα σου πω τι θα κάνουμε. Άρα, ερχόμαστε να μεταφέρουμε τη Βιβλιοθήκη στην Πλατεία Καλυβίων, κάτι το οποίο θα γίνει πολύ άμεσα. Θα το δούμε να μεταφερθεί.

Τότε ήταν απλή αναλογική και η παράταξή του Γιώργου Σωφρόνη δεν είχε ψηφίσει τη μεταφορά της βιβλιοθήκης και δεν προχώρησε.

Άρα σύντομα θα μεταφερθεί η Βιβλιοθήκη στην Πλατεία Καλυβίων, με ένα χώρο που θα έχει και χώρο διαβάσματος, έναν πολύ όμορφο χώρο, για να τεθεί η Βιβλιοθήκη μας. Να σου πω τη συνέχεια, αυτουνού.

 **Το ΚΕΠ μεταφέρεται εντός του Δημαρχείου**

Κλείνουμε το ΚΕΠ το σημείο που είναι σήμερα για να γλυτώσουμε αφενός το ενοίκιο Ναι, ναι, ναι, Και εκεί ένα κομμάτι θα πάει και η τεχνική υπηρεσία. Θα γίνει ένα εσωτερικό χώρισμα και θα γίνει και η τεχνική υπηρεσία. Αυτό προσφέρει δύο πολύ σημαντικά πλεονεκτήματα. Το ένα είναι ότι, το μίσθωμα που θα δίνουμε πλέον για τη Βιβλιοθήκη είναι το μίσθωμα που δίναμε για το ΚΕΠ και το δεύτερο πολύ σημαντικό είναι ότι, το ΚΕΠ εκεί τα τελευταία χρόνια στο σημείο που βρισκόταν δεν λειτουργούσε σωστά, σύμφωνα και με μαρτυρίες των δημοτών μας και πάρα πολλές αναφορές.

Το ΚΕΠ στις άλλες ενότητες είναι μέσα στο Δήμο. Θέλουμε να είναι μέσα στο Δημαρχείο, εφόσον η διαφορά ήταν 100 μέτρα στην πραγματικότητα, 150 μέτρα, για να μπορούμε και εμείς να είμαστε από πάνω, να βλέπουμε τη λειτουργία του. Το ΚΕΠ πρέπει να αρχίσει να εξυπηρετεί πραγματικά σωστά και ο σχεδιασμός που έχουμε κάνει με τον Αντιδήμαρχο, τον Σταύρο τον Πετρόπουλο, είναι να είναι και απογεύματα και να γίνει και Σάββατο. Αυτό θέλει λίγο χρόνο. Υπάρχει αυτή τη στιγμή ένα χρηματοδοτούμενο πρόγραμμα για την ανακαίνιση των ΚΕΠ όπου είμαστε μέσα. Είναι 100.000 για τα τρία ΚΕΠ, Καλύβια, Ανάβυσσο και Παλαιά Φωκαία, οπότε με την αφορμή της χρηματοδότησης που θα καλυφθεί το κόστος της δημιουργίας του ΚΕΠ, είπαμε ότι εφόσον κάνουμε αυτή την αναδιανομή των υπηρεσιών, να μην ρίξουμε τα λεφτά μας σε ένα κτίριο που βλέπουμε ότι υπάρχει μια προβληματική κατάσταση. Να έρθει μέσα στο Δημαρχείο, εφόσον έχουμε και χρηματοδότηση, να φτιάξουμε εκεί έναν όμορφο χώρο, όπου θα μπορεί να εξυπηρετεί το κοινό ένα, και δεύτερον, να υπάρχει από πάνω ο πολιτικός προϊστάμενος για να μπορούμε να δούμε ότι πραγματικά αποδίδει το σκοπό του να εξυπηρετεί τον πολίτη.

**ΥΔΟΜ.**

Η μηχανική επάρκεια είναι μία άδεια που μας δίνεται επικυρωμένη, έτσι ώστε να λέει ότι εμείς μπορούμε να ανοίξουμε, πολεοδομία. Θα γίνει πολύ νωρίτερα η επάρκεια. Θα την πάρουμε πολύ νωρίτερα. Έχουμε στείλει το αίτημα για επάρκεια από τώρα στην Αποκεντρωμένη, γιατί υπάρχει συγκεκριμένη ημερομηνία που μπορούμε να κάνουμε την αίτηση και να πάρουμε την απάντηση.

Ναι, ναι, ναι. Είμαστε σίγουροι και όχι απλά είμαστε σίγουροι, θέλουμε άμεσα να έρθει η πολεοδομία στο Δήμο Σαρωνικού. Ένα πολύ μεγάλη κίνηση της διοίκησης μας στους πρώτους μήνες. Είναι από τα μεγάλα πράγματα που λέγαμε πριν που σχεδιάζουμε. Ένα χρόνιο πρόβλημα. Εδώ και πολλά χρόνια οι δημότες μας υπό εξυπηρετούνται στην πολεοδομία Μαρκοπούλου. Τους τελευταίους 6 μήνες δεν εξυπηρετούνται καν.

Φέρνουμε την πολεοδομία στο δήμο, την φέρνουμε και αυτή στην πλατεία της περιοχής, για να μπορεί να αρχίσει να εξυπηρετείται ο δήμος.

Δε νοείται ο δήμος Σαρωνικού να πάρει ανάπτυξη χωρίς πολεοδομία. Δεν γίνονται αυτά τα πράγματα. Ήταν μία πολύ μεγάλη δουλειά αυτή που κάναμε και αρχίζει να ολοκληρώνεται. Εύρεση χώρου και δημιουργία πολεοδομίας μέσα στο πολύ σύντομο χρονικό διάστημα.

Ξεκινάμε διαδικασίες και περνάει δημοτικό συμβούλιο για να ξεκινήσει η εύρεση. Πάει δημοτική επιτροπή, την Παρασκευή θα τη βάλουμε για εξειδίκευση των όρων μαζί και της βιβλιοθήκης και προχωράμε μετά να δούμε τις προσφορές που θα έρθουνε, βάζουμε τους όρους, καταλήγουμε στο χώρο και στέλνουμε για έγκριση.

**Πολιτική προστασία/ συντονιστικό κέντρο, ένα κέντρο επιχειρήσεων** , επίσης, κάτι το οποίο θέλουμε να προλάβουμε πριν την αντιπυρική περίοδο. Πολύ σημαντικό να δημιουργήσουμε ένα συντονιστικό κέντρο, ένα κέντρο επιχειρήσεων και ένα χώρο όπου θα στεγάσουμε το engages, όπου το βάλαμε σε εφαρμογή.

Το engages είναι ένα λογισμικό πρόγραμμα όπου το έχει ο δήμος, αλλά δεν το έχει σε εφαρμογή, όπου έρχεται και βλέπει σε ζωντανό χρόνο που είναι η φωτιά, που θα πάει, ποιες περιοχές πρέπει να εγκαταλείψουν, που είναι τα πυροσβεστικά οχήματα της πυροσβεστικής, που θα είναι τα fire τα δικά μας. Είμαστε διασυνδεδεμένοι με την πυροσβεστική, με το κέντρο Πολιτικής Προστασίας. Είναι ένα τρομερά χρήσιμο εργαλείο που δε νοείται να ξαναέχουμε πυρκαγιά στο δήμο μας και να μην λειτουργεί το engages. Κάναμε τη δοκιμή 23/1, προτού είδαμε ότι τα οχήματά μας λειτουργούν, τα δηλώσαμε στην Πολιτική Προστασία και είμαστε έτοιμοι όταν θα συμβεί κάτι. Αλλά για να μπορεί αυτό να είναι επί μονίμου βάσης, θα πρέπει να υπάρχει σε συγκεκριμένο χώρο εγκατεστημένο, με υπάλληλο εξειδικευμένο, που έχουμε εκπαιδεύσει υπάλληλο για αυτό, για να μπορεί να το διαχειρίζεται.

 Προτείνουμε λοιπόν να δημιουργήσουμε ένα χώρο, ένα συντονιστικό κέντρο της Πολιτικής Προστασίας στη Λεωφόρο Αναβύσσου, δίπλα στο Λαύριο 31, όπου θα συστεγάσουμε εκεί το engages, το επιχειρησιακό μας κέντρο, ένα χώρο που θέλουμε για εκπαίδευση σε ένα κήπο των νέων εθελοντών και τέτοια πράγματα. Να φτιάξουμε μια βάση δηλαδή, για να μπορέσουμε να οργανώσουμε σωστά την Πολιτική Προστασία και αυτό θέλουμε να έχει τελειώσει πριν την έναρξη της αντιπυρικής περιόδου. Θέλουμε να είμαστε έτοιμοι για φέτος το καλοκαίρι.

Πριν από αυτό ναι, νομίζω θα συμφωνήσεις ότι και αυτές οι τέσσερις κινήσεις είναι σημαντικές κινήσεις, που πραγματικά θα βοηθήσουνε σε πολύ σύντομο χρονικό διάστημα το δήμο να αποκτήσει σωστές υποδομές.

Συμπαραστάτης του δημότη. Ένας θεσμός πολύ χρήσιμος. Στο παρελθόν το θυμάσαι και εσύ, είχε παίξει πολύ σημαντικό ρόλο. Είναι ένας άνθρωπος όπου θα είναι εκεί, θα είναι στο χώρο, κάτω στο ισόγειο ετοιμάζουμε ένα χώρο για να μπορεί να εξυπηρετεί τους δημότες μας και να είναι ο άνθρωπος μεταξύ του δημότη και των υπηρεσιών για να βρίσκει τις λύσεις…

Ακριβώς, ναι, ναι. Η πρόταση θα γνωστοποιηθεί την Τετάρτη. Να το αφήσουμε για έκπληξη. Όπως επίσης, δύο πράγματα ακόμα να πω εδώ στην εκπομπή σου που έχουμε ετοιμάσει.

**Πρώτον. Αύριο θα δεις μια έκπληξη, την Τετάρτη στο δημοτικό συμβούλιο, στο πώς είναι ο χώρος και το τι έχουμε ετοιμάσει εκεί. Θα το δεις εκεί, θα αλλάξει ο τρόπος που γίνεται το δημοτικό συμβούλιο.**

Και το δεύτερο είναι ότι, όπως μπαίνουμε πλέον στο Δημαρχείο, δεξιά από το πρωτόκολλο, δημιουργήσαμε ένα καινούργιο χώρο.

Κατασκευάζεται, ναι, θα είναι έτοιμος περίπου σε 10 μέρες. **Και θα δημιουργήσουμε ένα πενταψήφιο, ένα τηλεφωνικό κέντρο με 5 άτομα,** όπου ερχόμαστε να λύσουμε ένα χρόνιο πρόβλημα των δημοτών μας που λένε, σας παίρνουμε και δεν το σηκώνετε, γιατί μιλάει μία γραμμή, μιλάει η άλλη. Έχω ετοιμάσει ένα τηλεφωνικό κέντρο που θα έχει 5 γραμμές. Όταν μιλάει μια θα δίνει στον επόμενο, στον επόμενο, στον επόμενο, οπότε…

Θα είναι χωριστή γραμμή. Θα είναι πενταψήφιο νούμερο. Το έχουμε ετοιμάσει.

Θα δίνει απευθείας στο τηλεφωνικό κέντρο. Στο τηλεφωνικό κέντρο εκεί θα κάνουμε όλα τα εισερχόμενα, όπου τα περνάμε σε ένα εσωτερικό λογισμικό που έχουμε διαχείρισης ηλεκτρονικά εγγράφων και από κει διαμοιράζονται στις υπηρεσίες. Θα διαμοιράζονται από κει στις υπηρεσίες τα αιτήματα. Βάζουμε προϊστάμενο που θα ελέγχει τα αιτήματα που ήρθαν σαν εισερχόμενα στο δήμο πόσο χρόνο έκαναν να εκτελεστούν, ποια είναι ενεργά, ποια κλείνουν. Και σε δεύτερο χρόνο ετοιμάζουμε όταν κλείνει το αίτημα, να παίρνει πίσω η υπηρεσία και να λέει ότι, το χαρτί σας είναι έτοιμο, η λακκούβα έκλεισε, το δέντρο κόπηκε, γιατί μας ενδιαφέρει πάρα πολύ σε όλο τον σχεδιασμό που κάνουμε στη διοίκησή μας, να χτίσουμε μια τέτοια σχέση με τον δημότη, όπου τα τελευταία χρόνια αισθανόταν ότι δεν υπήρχε.

Είναι αυτό που το είχαμε πει ακριβώς. Είναι αυτό που είχαμε πει και προεκλογικά.

Θέλουμε να εξαλείψουμε τα ρουσφέτια. Θέλουμε να δουλεύει η υπηρεσία. Θέλουμε όλα τα αιτήματα να μην αξιολογούνται με βάση τη γνωριμία με τον Αντιδήμαρχο ή το Δήμαρχο, αλλά την προτεραιοποίηση τους με βάση την αναγκαιότητα. Για αυτό και στον πρώτο μήνα ξεκινήσαμε αυτή τη διαδικασία. Εκτιμάμε ότι στο πρώτο δεκαήμερο θα είναι έτοιμο, από τώρα δεκαήμερο, ο χώρος είναι έτοιμος, τελειώνουμε με τις συνδέσεις, το πενταψήφιο το έχουμε βρει, θα το βάλουμε σε λειτουργία.

.

Υπάρχει, είναι σωστό αυτό που λέει ο Νίκος. **Υπάρχει μελέτη ανάπλασης. Στη δημοτική επιτροπή που κάναμε την Παρασκευή, όχι αυτή, την προηγούμενη, προχωρήσαμε τις προσφορές που ήτανε για την ανάπλαση και της πλατείας και του περιφερειακού, που είναι ένα έργο γύρω στα 4.000.000 ευρώ. Θα προχωρήσει σύντομα και η ανάπλαση της πλατείας και το κομμάτι στον περιφερειακό και που φτάνει μέχρι τους πρόποδες του Πανείου Όρους.**

**Έχουμε την εκδήλωση στη μνήμη ORIA την Κυριακή 11:00. Ένα πολύ σημαντικό**

Αυτό που κλείνοντας θέλω να πω εγώ είναι ότι, πραγματικά δίνουμε όλο μας τον εαυτό σε αυτή την προσπάθεια. Από το πρωί μέχρι το βράδυ, γι’ αυτό με ρώτησες και χθες, τι ώρα ήμασταν στη Σαρωνίδα. Ήμασταν 2:30 το βράδυ. Πιστεύουμε πάρα πολύ σε αυτή την αλλαγή και εγώ και οι συνεργάτες μου και χαιρόμαστε πάρα πολύ…

Χαιρόμαστε πάρα πολύ που και το προσωπικό του δήμου πιστεύει σε αυτό το όραμα και σε αυτή την αλλαγή που έχουμε φέρει και βάζει πλάτη και το ευχαριστούμε και θα συνεχίσουμε να παλεύουμε και κάθε μήνα θέλουμε να ερχόμαστε εδώ όπως σήμερα, να ανακοινώνουμε πράγματα που σχεδιάζουμε για το δήμο μας.